Motorfietsongeluk eis jong manDie motorfiets se wrak. Foto: Verskaf ŉ Jong man, vermoedelik in sy 20’s, is Maandagaand in ŉ botsing in Gauteng dood. Russel Meiring, woordvoerder van ER24, het gesê die man was in ŉ botsing met ŉ motor in ŉ straat in Vereeniging betrokke. “Die presiese aard van die ongeluk is onbekend en word ondersoek,” het Meiring gesê. Volgens Meiring is die wrakke van die motor en motorfiets in die middel van die pad aangetref. “Die motorfietsryer het sowat vyf meter ver van die motorfiets af gelê. Die man is ondersoek en het reeds aan sy beserings beswyk. Niks kon vir hom gedoen word nie en hy is op die toneel dood verklaar.” Die bestuurder van die motor is nie in die botsing beseer nie.